cyanic-selkie/wikianc huggingface dataset:
Kaschmir
Den indeschen Deel vum Kaschmir ass ënnerdeelt an d'Divisiounen (Divisions) Jammu, Kaschmir a Ladakh, woubäi de Ladakh déi gréisst ass.
D'Urspréng vum haitege Spannungsverhältnes am Kaschmir ginn op där enger Säit zeréck op d'Eruewerungscampagne vun 1819 vun de Sikhen aus dem Punjab, déi de mosleemesche Kaschmir mam hinduistesche Jammu vereenegt hunn, an op där anerer op d'Opdeelung vu Brittesch-Indien, am Joer 1947, an d'Staate Pakistan an Indien.
Bei där Opdeelung blouf de Kaschmir ufanks onofhängeg, gouf dann awer vu Paschtunen, déi vum Pakistan ënnerstëtzt goufen, ugegraff. De Maharadja vum Kaschmir huet Indien zur Hëllef geruff, an de 26. Oktober 1947 erkläert, de Kaschmir un d'Indesch Unioun unzeschléissen. Pakistan huet dat net akzeptéiert, an d'Situatioun ass eskaléiert bis et zum éischten Indesch-Pakistanesche Krich koum, deen 1949 mat der De-facto-Spléckung vum Kaschmir, ënnert der Vermëttlung vun de Vereenten Natiounen, ausgoung. D'Grenz tëscht dem pakistaneschen an dem indeschen Deel ass d'Linn vum Waffestëllstand („Line of Control“) vun deemools, déi bis haut ënner dem Mandat vun de Vereenten Natioune steet.
China ass als drëtt Partie indirekt um Kaschmirkonflikt bedeelegt: Nodeems 1956 an 1962 chinesch Truppen d'Aksai-Chin-Plateau am Oste vu Kaschmir besat haten, huet Indien de Rapprochement mat der Sowjetunioun gesicht. Pakistan huet dorposhin eng Alliance mat China gesicht an 1963 eng Schmuel sträif ronderëm d'Biergregioun vum K2 u China ofgetrueden.
1965 koum et, well de Sträit an der Regioun nach ëmmer net gezësst war, zum Zweeten Indesch-Pakistanesche Krich. 1999 koum et zum Kargil-Krich, wéi bewaffent Unitéiten, déi vu Pakistan ënnerstëtzt goufen, an d'Kargil-Regioun agebrach sinn.
2003 koum et da lues a lues zu engem Entspanungsprozess, de pakistanesche President Pervez Musharraf huet proposéiert, datt souwuel Pakistan wéi Indien hir Militärtruppen aus dem Kaschmir ofzéie sollten. Indie wollt dat awer net, wéinst der komplexer an onstabiller Lag an aus Angscht, datt Extremiste kéinten heemlech aus Pakistan erakommen.
Charta vum Benevolat
D'Charta vum Benevolat, Charta vum Fräiwëllegendéngscht oder  Charta vum Éierenamt ass eng Charta, déi zu Lëtzebuerg vun der Association du Bénévolat Luxembourg a.s.b.l. a sengem Exekutivorgan der Agence du Bénévolat ausgeschafft gouf fir den zivillen Engagement zu Lëtzebuerg ze fërderen an en unzeerkennen.
Am Kader vum europäesche Joer vum Benevolat 2011 hat déi Europäesch Kommissioun empfuelen, de Fräiwëllegendéngscht ze fërderen an e Qualitéitsbenevolat unzestriewen. De 5. Dezember 2014, um Internationalen Dag vum Benevolat, hunn 245 Associatiounen aus alle Secteuren als éischt dës Charta offiziell ënnerschriwwen. Zu dësen 245 Vereenegungen huet och d'Wikipedia a Lëtzebuerger Sprooch gehéiert. D'Presenz vun der Groussherzogin Maria Teresa an der Ministesch fir Famill an Integratioun Corinne Cahen hunn déi gesellschaftlech Bedeitung vum Benevolat ervirgestrach.
Inhalt vun der Charta
D'Charta grënnt op de Wäerter Solidaritéit, Biergerlechkeet (Citoyennetéit) a géigesäitegem Respekt. Dës Charta ass d'Basis vun enger wierklecher Unerkennung fir d'Vereenegung op der enger Säit an de Fräiwëllegen op der anerer.
D'Charta definéiert de Benevolat als e fräien an onentgeldlechen Engagement vu Persoune fir anerer oder fir d'Allgemengheet, deen an enger Struktur iwwer déi einfach Hëllefsbereetschaft eraus geet. De benevollen Engagement spillt eng wichteg Roll an der Zivilgesellschaft an ass komplementar zur bezuelter Aarbecht.
D'Grondprinzipie vum Benevolat sinn:
All Vereenegung, déi dës Charta ënnerschreift, verflicht sech:
Faïencerie (Tramshalt)
Faïencerie ass eng Halt op der Linn T1 vum Stater Tramsreseau, déi de 27. Juli 2018 opgaangen ass.
Lag vun der Statioun
D'Statioun läit an der Allée des Résistants et des Déportés am Quartier Lampertsbierg vun der Stad Lëtzebuerg, tëscht de Statiounen Theater am Norden an Stäreplaz / Étoile am Süden. D'Statioun läit um Eck vun der Avenue de la Faïencerie an ass - grad ewéi d'Strooss - no der Faïencefabréck op de Siwebueren genannt.
Infrastruktur
D'Statioun huet 2 Gleiser mat jeeweils engem säitleche Quai an ass mat Tramshaisercher an elektroneschen Informatiounspanneauen equipéiert. S’ass fir Persoune mat ageschränkter Mobilitéit accessibel. Bei der Statioun huet een Uschloss op AVL-Buslinnen (Halt: Faïencerie / INL).
Santa Cruz de Tenerife
Santa Cruz de Tenerife ass eng Stad op de Kanareschen Inselen. Et ass d'Haaptstad vun der spuenescher Provënz Santa Cruz de Tenerife an eng vun den zwou Haaptstied vun de Kanareschen Inselen.
Relans
Relans ass eng franséisch Uertschaft a Gemeng am Departement Jura an der Bourgogne-Franche-Comté.
NGC 1169
Den NGC 1169 ass eng Spiralgalaxis am Stärebild Perseus. D'Galaxis gouf am Joer 1786 vum Astronom Wilhelm Herschel mat sengem 18,7 Zoll-Spigelteleskop entdeckt.
Portal:Wëssenschaft
Wëssenschaften: Astronomie - Biochimie - Biologie - Botanik - Chimie - Mathematik - Medezin - Physik - Zoologie
Institut Mines-Télécom Business School
D'Institut Mines-Télécom Business School ass eng European Business School mat Campussen zu Paräis an Évry. 2019 gouf d'IMT BS am Ranking vun der Financial Times ënner déi 75 bescht European Business Schools gewielt. D'IMT BS huet och e PhD-Programm an eng Rei vu Master-Programmen a spezifesche Managementsgebidder wéi Marketing, Finanzen oder Direction d'Entreprise. D'Programmer vun der IMT BS sinn op internationalem Niveau dräifach accreditéiert; vun der AMBA, der CGE an der AACSB. Méi wéi 7.500 Anciene vun der Schoul sinn an der Politik an an der Business-Welt aktiv.
Cassinesch Deelung
Si gëtt haaptsächlech vum Mound Mimas verursaacht, ass ronn 4800 km breet a spléckt déi zwéin opfalenst Saturnréng, den A-Rank an de B-Rank. Et gëtt ëmmer nees eidel Raim tëscht den eenzele Saturnréng, wouvun d'Cassinesch Deelung de gréissten ass. Wéinst Bunnstéierunge vun de Saturnmounden driften d'Partikelen aus dësem Beräich no bannen oder no baussen. D'Cassinesch Deelung ass awer kee ganz eidele Raum, mä se huet och vill däischtert Material, woufir si op Biller vu Raumsonden "eidel" respektiv "ouni Material" erschéngt.
D'Cassinesch Deelung ass nom franséischen Astronom Giovanni Domenico Cassini genannt, dee s'am Joer 1675 entdeckt huet. Schonn 1917 konnt bei enger rarer Stärebedeckung vum Planéit déi deelweis Transparenz vum A-Rank an déi bal ganz eidel Cassini-Lück festgestallt ginn.
Wéi ëm 1870 de Kirkwood-Fräiraum am System vun de Klengplanéiten erfuerscht gouf, konnten änlech Resonanzeffeter vu verschiddene Saturnmounden op d'Réng nogewise ginn. Et huet sech gewisen, datt eventuell Deelercher an der Cassini-Lück ongeféier déi hallef Ëmlafzäit vum Saturnmound Mimas – an domat onstabill Bunnen – hunn. Ganzzueleg Resonanze gëtt et och mat e puer Saturnmounden déi méi wäit ewech kreesen.
D'Raumsond Cassini huet 2006 bei Fotoe wärend enger Sonnebedeckung vum Saturn (aus Siicht vun der Sond de 15. September 2006) een nach onbekannte Rank entdeckt.
Pfaffenheim
Pfaffenheim ass eng franséisch Gemeng am Departement Haut-Rhin, an der Collectivité européenne d'Alsace an der Regioun Grand Est.
D'Gemeng gehéiert zu den 198 Gemengen déi de Parc naturel régional des Ballons des Vosges bilden.
Fernand Thibor
De Fernand Thibor, gebuer 1932, gestuerwen 1997, war e Lëtzebuerger Enseignant an Historiker. Hien huet iwwer historesch Demographie, Genealogie a Familljennimm publizéiert.
Acquaviva (San Marino)
Acquaviva gouf am Joer 885 fir d'alleréischt als Castello di Monte Cerreto ernimmt.
Fernand Thibor
Säi Liewen
Nom Secondaire, am Kolléisch (1952), ass hien op den Institut pédagogique gaangen, wouno hien d'éischt Schoulmeeschter an dunn Enseignant am Lycée technique vun Ettelbréck gouf. 1981 huet hien eng Maîtrise an der Geschicht nogeholl, an 1995 en Doktorat op der Universitéit vu Besançon gemaach.
Acquaviva (San Marino)
Andeelung
Zu der Gemeng Acquaviva gehéieren nach follgend Uertschaften (Curazien):
Fernand Thibor
Säi Liewen
De Fernand Thibor war vun 1987 bis 1994 membre correspondant a vun 1994 bis zu sengem Doud membre effectif vun der Section de linguistique, de folklore et de toponymie vum Institut grand-ducal.
Hie war bestuet a Papp vun zwee Meedercher.
Grit Boettcher
D'Grit Boettcher, gebuer den 10. August 1938 zu Berlin, ass eng däitsch Schauspillerin.
Joseph Clasen
De Joseph Friedrich Karl Clasen, gebuer de 4. Abrëll 1876 zu Gréiwemaacher an do gestuerwen de 7. Dezember 1945, war e lëtzebuergeschen Ingenieur an Industriellen.
Den Ingenieur
De Joseph Clasen war de Jong vum Dokter Fritz Clasen an de Brudder vum Bernard Clasen. Hien huet op der Universitéit vu Léck fir Ingenieur studéiert a konnt säi Studium am Oktober 1901 erfollegräich ofschléissen.
Banquier zu Diddenuewen
De Joseph Clasen huet sech am Mee 1911 zu Diddenuewen mat der Charlotte Leclaire, déi zu Guentrange gewunnt huet, bestuet. D'Braut war den 13. Januar 1889 zu Diddenuewen als Duechter vum Banquier Léon Leclaire op d'Welt komm. D'Koppel huet an der Stad gewunnt, wou hiert éischt Kand, d'Jacqueline Marie Thérèse Blanche Charlotte Clasen, de 26. August 1913 gebuer gouf. ,
An de Joren dono ass d'Famill Clasen-Leclaire op Diddenuewe geplënnert, wou de Joseph Clasen als Banquier respektiv Bankdirekter geschafft huet. Zu Diddenuewen koume seng zwéi Jongen, den André an de Carlo, op Welt.
De Joseph Clasen war aktive Member vun der Association « Les Luxembourgeois en Lorraine »: Vizepresident am Joer 1923, President am Joer 1928.
Direkter vun de Caves Bernard-Massard
1927 gouf de Joseph Clasen Member vum Verwaltungsrot vun de Caves Bernard-Massard, dee vu sengem Brudder Bernard Clasen presidéiert gouf. Nom Doud vu sengem Brudder am Juni 1935 huet hien d'Leedung vun der Kellerei als Direkter an als Administrateur-délégué iwwerholl. Ufanks war hien nëmmen zwéin Deeg an der Woch op der Plaz; Enn der 1930er Joren huet hie sech ganz zu Maacher installéiert. ,
D'Begriefnes
De Joseph Clasen ass méindes, den 10. Dezember 1945, um dräi Auer nomëttes begruewe ginn. D'Obermosel-Zeitung huet senger esou geduecht: „Joseph Clasen war ein stiller, ein vornehmer Mensch, der nie an die breite Öffentlichkeit getreten ist, aber der die Achtung und Sympathie aller Menschen genoß, die in engeren Verkehr mit ihm gekommen waren. Sein Begräbnis sollte in aller Stille stattfinden, seinem Wunsch gemäß. Trotzdem hatten sich zahlreiche Freunde eingefunden, um ihm das letzte Geleit zu geben.“
No sengem Doud hu seng Jongen André a Carlo d'Relève iwwerholl. Den André war nach keng 30 Joer al an de Carlo hat der just 22. Den André Clasen koum am September 1957 bei engem Autosaccident ëm d'Liewen, a vun do un huet säi Brudder de Betrib eleng geleet.
D'Wäschfra (2010)
D'Wäschfra war eng lëtzebuergesch satiresch Wochenzeitung, déi tëscht dem 5. Februar 2010 an dem Mäerz 2013 erauskoum. Editeur war de Groupe de presse Nicolas.
Bernard Clasen (Affekot)
De Bernard Isidor Alphons Clasen, gebuer den 23. Oktober 1878 zu Gréiwemaacher a gestuerwen de 5. Juni 1935 an der Stad Lëtzebuerg, war e lëtzebuergeschen Affekot a President vum lëtzebuergesche Wënzerverband.
D'Wäschfra (2010)
Den Titel war eng Referenz op eng satiresch Zeitung mam selwechten Numm, déi am 19. Joerhonnert zu Lëtzebuerg e grousse Succès hat.
Bernard Clasen (Affekot)
Studium
De Bernard Clasen war de Jong vum Dokter Fritz Clasen vu Gréiwemaacher. Hien huet seng Secondairesstudien zu Iechternach am Progymnase ugefaangen. Do ass him als Klassekomerod de Marcel Noppeney begéint, deen do 1894/95 seng Troisième gemaach huet. Am Iechternacher Progymnase goung et net méi wäit wéi Troisième; d'Deuxième (1895/96) an d'Première (1896/97) huet de Clasen dowéinst am Atheneum gemaach.
Triptyque des Monts et Châteaux 2005
Déi 10. Editioun vum Triptyque des Monts et Châteaux gouf vum 1. Abrëll bis den 3. Abrëll 2005 gefuer. D'Course steet um Kalenner vun der UCI Europe Tour 2005 an der Kategorie 2.2.
Bernard Clasen (Affekot)
Studium
Dono ass hien do op d'Cours supérieurs gaangen, fir Droit ze studéieren, grad ewéi och de Marcel Noppeney. Am Oktober 1898 hu si sech allebéid fir den Exame vun der Candidature en philosophie et lettres, préparatoire à l'étude du droit presentéiert. Fir säi weideren Droitsstudium goung de Clasen op Genf an op Paräis. Seng Examen huet hien am Kader vun der Collation des grades zu Lëtzebuerg musse maachen: am Oktober 1899 d'Candidature en droit (mat Distinction); am Dezember 1900 déi éischt Epreuve vum Doktorat; am Juni 1902 den zweeten Exame fir den Dokorat, de schrëftlechen Examen de 14. Juni an den Oral de 16. Juni. Hien ass mat Satisfaction duerchkomm a war domat « Docteur en droit ».
D'Wäschfra (2010)
Nodeem se ufanks eemol d'Woch erauskoum, ass hir Periodicitéit am Mee 2010 op all zwou Wochen an zanter dem September 2010 op eemol am Mount erofgaangen. Zanter Mäerz 2013 ass keng nei Nummer méi erauskomm.
Bernard Clasen (Affekot)
Den Affekot
Säin Eed als Affekot huet de Bernard Clasen den 10. Juli 1902 geleescht, an den Eed als Avoué de 25. Mee 1906.
Stanley Clinton-Davis
De Stanley Clinton-Davis, Barong Clinton-Davis (PC), gebuer Stanley Clinton Davis de 6. Dezember 1928 zu London a gestuerwen den 11. Juni 2023, war e brittesche Politiker (Labour Party) an Affekot.
Hien huet um King's College zu London Droit studéiert a gouf 1953 Affekot. Hien huet sech fréi an der Politik engagéiert a gouf Gemengeconseiller, dono Buergermeeschter vun Hackney.
Bernard Clasen (Affekot)
De Wënzer
E puer Joer virum 1. Weltkrich gouf de Bernard Clasen Proprietär vum Wéngert am „Scheidberg“ bei Mäertert, aus deem hien e Musterbetrib gemaach huet, dee Wäi vu beschter Qualitéit produzéiert huet. An op der Héischt vum Bierg huet hie sech zousätzlech e Juegdhaus gebaut. Am Joer 1920 koum nach de Wäibau-Areal tëscht Maacher a Wuermer dobäi, deen hien nom Doud vu sengem Papp geierft huet.
Am Juni 1921 huet hien zesumme mam Jean Bernard an aneren Investoren d'Aktiegesellschaft «Caves Jean Bernard-Massard» mat Sëtz zu Maacher gegrënnt. De Bernard Clasen gouf President vum Verwaltungsrot a blouf dat bis zu sengem Doud.
Stanley Clinton-Davis
1985 bis 1989 war hien europäesche Kommissär fir Transport, Ëmwelt an nuklear Sécherheet an der Kommissioun Delors I.
1990 gouf hien zum Member vum House of Lords op Liewenszäit ernannt.
Bernard Clasen (Affekot)
De Vertrieder vum lëtzebuergesche Wäibau
Vum 30. Juli 1918 bis den 3. Oktober 1919 war de Bernard Clasen Member vun der Wäibaukommissioun, wou hien de Mandat vu sengem Papp fäerdeg gemaach huet.
Stanley Clinton-Davis
1997 gouf hien nach eng Kéier Minister, zoustänneg fir Handel an der éischter Regierung vum Tony Blair.
Cazillac
Cazillac ass eng franséisch Uertschaft a fréier Gemeng am Departement Lot, an der Regioun Occitanie.
Bernard Clasen (Affekot)
De Vertrieder vum lëtzebuergesche Wäibau
An der Generalversammlung vum Wënzerverband vum 3. Mäerz 1918 gouf de Bernard Clasen zum President gewielt. Hie blouf op deem Poste bis zur Generalversammlung vum 23. Februar 1930, wou hien net méi kandidéiert huet. Als President vum Wënzerverband war dem Bernard Clasen am Januar 1923 de Grad vum Chevalier vum Ordre de la couronne de chêne konferéiert ginn.
Stanley Clinton-Davis
2018 huet hie sech aus dem House of Lords zeréckgezunn.
Bernard Clasen (Affekot)
De Vertrieder vum lëtzebuergesche Wäibau
Vum Juni 1926 u war de Bernard Clasen Member vun der Iwwerwaachungskommissioun vun der 1925 gegrënnter staatlecher Wäibaustatioun vu Réimech. Am Oktober 1930 ass hie President vun der Kommissioun ginn. Am August 1934 ass säi Mandat nach fir véier Joer verlängert ginn.
Aner Chargen
Am Mee 1934 gouf de Bernard Clasen Member vum Verwaltungsrot vun der BIL.
Hie war laang Jore Member vun der Verwaltungskommissioun vum Zivilhospiz vun der Stad Lëtzebuerg, wou säi Mandat nach am Februar 1935 erneiert gouf.
D'Koppel Clasen-Ransonnet
De 26. Juni 1905 huet de Bernard Clasen, deen an der Stad gewunnt huet, sech do mat der Marie Coralie Alphonsine Ransonnet bestuet; si war de 27. Juni 1885 an der Stad als Duechter vum Notaire Pierre André Hippolyte Ransonnet († 1903) an der Jeanne Hélène Coralie Simonis († 1890) op d'Welt komm. Am Oktober 1907 hu si fir 90.000 Frang d'Haus an der Avenue Monterey, an deem den däitsche Botschafter, de Grof Pückler, gewunnt huet, kaaft. D'Koppel krut keng Kanner. D'Marie Ransonnet ass den 12. Abrëll 1981 an der Stad gestuerwen.
De Bernard Clasen war de Monni vum Carlo Clasen.
D'Begriefnes vum Bernard Clasen
De Bernard Clasen ass de 7. Juni 1935 an der Stad begruewe ginn. Ënner den Trauergäscht war och de Staatsminister Joseph Bech. Riede goufe gehale vum Bâtonnier Jean Nicolas Schneidesch an dem Distriktskommissär Jos Faber, deen dem Bernard Clasen seng Verdéngschter am Wäibau ervirgestrach huet: « Bernard Clasen a été un initiateur des nouvelles méthodes et un éducateur pour les vignerons qu'il entraîna par sa parole et son exemple couronné de succès ».
== Gielercher ==
Andreas Kaplan
Den Andreas Kaplan,gebuer de 5. Oktober 1977 zu München, ass Professer a Rekter op der ESCP Business School zu Paräis. Hien ass an de Beräicher kënschtlech Intelligenz, nei Technologien a sozial Medie spezialiséiert. Enger Etude vun de Stanford University Fuerscher no (publizéiert an der Zäitschrëft PLoS), gehéiert hien zu den 2 % vun de beschte Wëssenschaftler op der Welt.
Chiesanuova (San Marino)
Chiesanuova (op Romagnolesch: Cisanòva) ass eng Gemeng (Castello) vu San Marino.
Andreas Kaplan
Liewen
De Kaplan gouf de 5. Oktober 1977 gebuer an ass zu München opgewuess. Seng Mamm ass d'Anneliese Kaplan (Schneiderin) a säi Papp ass de Vincenc Kaplan (Schlässer). De Professer Kaplan huet e Master of Public Administration vun der École Nationale d'Administration, en MSc vun der ESCP Business School, an e BSc vun der Ludwig-Maximilian Universitéit vu München. Hien huet seng Habilitatioun op der Sorbonne ofgeschloss a säi Ph.D. op der Universitéit Köln an Zesummenaarbecht mat der HEC Paris gemaach. Ier hien op d´ESCP Business School gaangen ass, war de Kaplan Professer op der ESSEC Business School an um Sciences Po Paris.
Hien huet net nëmmen iwwer zéng Joer Erfahrung am Héichschoulsecteur, mee hien huet och als gewielte Rektor an Dekan vun der ESCP Business School zu Berlin a Paräis, Sorbonne Alliance, an als Provost vun der Schoul gedéngt. Hei war hien verantwortlech fir 6,000 Studenten a bal 30 Studiengäng op de sechs Campusse vun der Institutioun zu Berlin, London, Madrid, Paräis, Turin a Warschau.
Chiesanuova (San Marino)
Se huet 1.090 Awunner (Stand 2013) an eng Fläch vu zirka 5 km².
Andreas Kaplan
Liewen
De Kaplan ass de Grënner vum European Center for Digital Competitiveness. Hien ass Matbierger vum St George's House (Windsor Castle), a Member vum Kozminski University Executive Education Advisory Board. Hie war och am Verwaltungsrot vum däitsch-franséische Wirtschaftskrees an huet Léiererfahrung op der Harvard Universitéit, Sciences Po Paris, an der Tsinghua University.
Chiesanuova (San Marino)
Chiesanuova gouf am Joer 1320 fir d'alleréischt ernimmt.
Cazillac
Den 1. Januar 2019 huet Cazillac mat Les Quatre-Routes-du-Lot fusionéiert fir déi nei Gemeng Le Vignon-en-Quercy ze bilden, an ass zanterhier eng delegéiert Gemeng vun där Gemeng.
Andreas Kaplan
Fuerschung
Dem Kaplan seng Fuerschung beschäftegt sech haaptsächlech mat der Analyse an Entschlësselung vun der digitaler Sphär, kierzlech mam Impakt vum Fortschrëtt an der kënschtlecher Intelligenz op d'Gesellschaft an d'Wirtschaft. Mat ongeféier 35 000 Zitater op Google Scholar gouf de Kaplan ënnert den Top 50 Business a Management Autoren op der Welt gezielt no John Wiley & Sons. Hien zielt an der Stanford Studie zu den Top 2 % vun de Wëssenschaftler op der Welt. Firun allem huet säin Artikel "Users of the world, unite! The challenges and opportunities of social media" ëmmer erëm déi éischt Plaz an der jährlecher Lëscht vun de 25 meescht erofgeluede Publikatiounean vun der „Science Direct“ erreecht, déi méi dacks erofgeluede goufen wéi all aner vun den 13,4 Millioune Dokumenter vun der Sammlung.
De Kaplan, dee sech besonnesch fir d'Zukunft vun der Héichschoul an Europa interesséiert, huet och Bicher an Artikelen iwwer d'europäesch Gestioun an Héichschoulbildung a seng zukünfteg Entwécklung duerch d'Digitaliséierung vum Secteur, geschriwwen. De Kaplan definéiert Europa als "maximal kulturell Diversitéit mat minimaler geographescher Distanz" an europäesch Gestioun als "kulturiwwergräifend, gesellschaftlech Gestioun baséiert op enger interdisziplinärer Approche" an ass e groußen Ennerstetzer vu kulturiwwergräifender an interdisziplinärer Managementausbildung. Ausserdeem plädéiert hie fir en „EU commissioner for happiness“.
Chiesanuova (San Marino)
Andeelung
Zu der Gemeng Chiesanuova gehéieren nach follgend Uertschaften (Curaziaen):
Portal:Gesellschaft
Gesellschaft: Archeologie - Geschicht - Droit - Ekonomie - Ethnologie - Anthropologie - Soziologie - Sproochen - Psychologie
Transition Towns
Am Kader vun der Transition-Town-Beweegung (entsprécht "Stied am Wandel") schaffen zënter 2006 Ëmwelt- an Nohaltegkeetsinitiativen a ville Stied a Gemengen uechter d'Welt um Iwwergank an eng postfossil, relokaliséiert Wirtschaft. Dës Beweegung gouf vum iresche Permakulturalist Rob Hopkins zesumme mat Studenten vum Kinsale Further Education College an Irland initiéiert.
Expropriatioun
Mat Expropriatioun oder Enteegnung bezeechent een d'juristescht Ewechhuele vun der Proprietéit vun enger beweeglecher oder onbeweeglecher Saach duerch de Staat, am Kader vun engem Gesetz a géint eng Entschiedegung.
Als Begrënnung fir eng Expropriatioun ziele meeschtens verkéierstechnesch, militäresch oder aner Grënn am Wuel vun der Allgemengheet.
Als juristesch Basis fir d'Expropriatioun zu Lëtzebuerg zielt e Gesetz vum 15. Mäerz 1979 wat duerno nach e puermol ugepasst gouf.
Ö! Transition Luxembourg Magazine
'''ö! Transition Luxembourg Magazine, kuerz ö!''', ass den Titel vun enger digitaler Zäitschrëft, déi vum lëtzebuergesche Reseau vun den Transition-Aktiounsgruppen erausbruecht gëtt.
D'Zäitschrëft kënnt zënter Februar 2015 all Mount am PDF-Format eraus a gëtt per E-Mail verschéckt an iwwer sozial Medie verbreet. Déi éischt Ausgabe koumen ënnert dem Titel Wandzeitung ö! eraus.
ö! ass multikulturell ausgeriicht an enthält Bäiträg op Englesch, Franséisch, Däitsch a Lëtzebuergesch.
D'Auteursrechter vun den eenzele Bäiträg (Texter a Biller) bleiwe beim jeeweilegen Auteur.
Portal:Geographie
Geographie: Geographie - Geologie - Mineralogie - Vulkanologie - Meteorologie - Kartographie - Länner vun der Welt
Clotilde Courau
D'Clotilde Marie Pascale Courau, gebuer den 3. Abrëll 1969 zu Levallois-Perret (Hauts-de-Seine), ass eng franséisch Schauspillerin.
Internationale Fluchhafe San Francisco
Den Internationale Fluchhafe vu San Francisco (San Francisco International Airport; IATA: SFO, ICAO: KSFO) ass den internationale Verkéiersfluchhafe vun der kalifornescher Metropol San Francisco. E gëtt vun der San Francisco Airports Commission geréiert an ass, mat iwwer 39 Millioune Passagéier am Joer 2010 deen néngtgréisste Fluchhafe vun den USA, nom Fluchhafe Los Angeles deen zweetgréissten op hirer Westküst, a, global gekuckt, op 22. Plaz (2012) vun de gréisste Fluchhäfen no der Zuel vun de Passagéier.
Den SFO ass en Dréikräiz fir d'United Airlines an d'Virgin America. En huet 4 Terminalen, mat am Ganzen 8 Zonen déi am Krees arrangéiert sinn, a vun A bis G duerchbuschtawéiert sinn.
Zanter 2003 ass en duerch eng Eisebunnslinn direkt mat San Francisco verbonnen.
Ënnert de Stäiler
Ënnert de Stäiler ass den Numm vun engem Gebai um Fëschmaart an der Stad Lëtzebuerg, um Eck vun der Waassergaass mat der Rue de la Loge.
Zesumme mam Haus Höcklin von Steinach gëtt et zu den eelsten erhalenen Haiser an der Stad Lëtzebuerg gezielt. D'architektonesch Forme loossen op e Bau ëm 1350 schléissen.
1443, wéi d'Burgunder d'Stad eruewert hunn, huet do de Schäffe Jean Chalop gewunnt, deen doutgemaach gouf, well e sech géint d'Eruewerer gewiert huet.
Nom grousse Feier vu 1509 gouf et an de Joren duerno nees opgebaut, wouvun déi spéitgotesch Fënstern an d'Verzierungen an der Corniche an iwwer de Fënsteren zeien.
De Virbau mat de véier Stäiler, déi dem Haus den Numm ginn hunn, ass vu 1691, a gouf warscheinlech amplaz vun engem Virgänger gebaut, dee beim Bombardement vun der Stad duerch d'Truppe vum Louis XIV. vu Frankräich zerstéiert gi war. D'Balustrad uewendriwwer ass aus méi rezenter Zäit.
Bis spéit an d'19. Joerhonnert stoung virum Haus de Stillchen, wou Verurteelt festgehalen an dem Gespëtt vun de Leit ausgesat goufen. Och Zwangssteeë goufen do ofgehalen.
An der Fassad ass eng Statu vun der Anna selbdritt aus dem 16. Joerhonnert vun engem gewësse Meeschter Gaspard.
Les Repôts
Les Repôts ass eng franséisch Uertschaft a Gemeng am Departement Jura an der Bourgogne-Franche-Comté.
Mercosur
Mercosur ass eng wirtschaftspolitesch Associatioun vun enger Rei vu südamerikanesche Länner. Dës Bezeechnung ass en Akronym, dee sech zesummesetzt aus den éischte Buschtawe vu Mercado Común del Sur, wat esouvill heescht wéi "gemeinsame Maart vum Süden". Op portugisesch ass et Mercosul fir Mercado Comum do Sul, op Guaraní, der offizieller Sprooch aus Paraguay, Ñemby Ñemuha.
Ziler
D'Ziler vum Mercosur sinn ë. a.
Nodeem d'Entwécklung vum Mercosur Enn vun den 1990er Joer e bëssen an d'Hannerdreiwe gerode war, hunn d'Memberstaaten am Joer 2000 en neie Start vum Mercosur agelaut, mam Zil fir d'Zollunioun no bannen an no baussen ze stäerken.
Ënner anerem soll de Mercosur sech nom Neistart ë. a. mat follgenden Deelberäicher intensiv beschäftegen:
Memberstaaten an associéiert Staaten
D'Organisatioun ass de 26. Mäerz 1991 mat der Ënnerschrëft vum Traité vun Asunción gegrënnt ginn.
Problemer bei der Erweiderung an der Verdéiwung
Am Zesummenhang mat der Erweiderung an déi Verdéiwung vum Staatebond gëtt et eng Rëtsch Problemer, déi dës béid Prozesser behënneren.
Mercosur an d'EU
Enn Juni 2019 konnt dunn awer eng Eenegung fir e Fräihandelsofkommes tëscht der Europäescher Unioun an dem Mercosur fonnt ginn. Am Fall wou dësen a Kraaft triede géif, wär et d'Grondlag fir déi gréisst Fräihandelszon vun der Welt.
Am Kader vun de grousse Bränn am Reebësch a Brasilien hunn Enn August 2019 verschidden europäesch Staaten - dorënner och Lëtzebuerg - driwwer nogeduecht, de Mercosur-Accord op Äis ze leeën, fir esou Drock op d'Mercosur-Länner opzebauen datt ë. a. d'Klimaofkommes vu Paräis respektéiert sollt ginn.
Päss
De Pass an all Land vum Mercosur ass blo an huet - änlech wéi an der EU - iwwer dem Numm vum Land Mercosul (a Brasilien) oder Mercosur (an den anere Länner) drop stoen.
Lurs
Lurs ass eng franséisch Gemeng am Departement Alpes-de-Haute-Provence an der Regioun Provence-Alpes-Côte d'Azur.
Sophie Diderrich
D'Sophie Claire Diderrich, gebuer de 24. Juni 1998, ass eng lëtzebuergesch Reesagentin an zanter de Gemengewalen 2023 Buergermeeschtesch vun der Majorzgemeng Noumer.
Si koum no de Komplementarwalen am Februar 2022 an de Gemengerot an huet sech duerno fir d'Walen 2023 nees opgesat. Well sech nëmme 7 Kandidate fir déi 9 Plazen am Gemengerot opgesat haten, gouf den 11. Juni zu Noumer net gewielt an d'Sophie Diderrich koum dunn d'office an de Gemengerot. Déi siwe Membere vum Gemengerot hunn ënnerteneen ausgemaach, datt d'Sophie Diderrich Buergermeeschtesch sollt ginn. Si ass den 3. Juli 2023 vereedegt ginn.
Privatliewen
D’Sophie Diderrich ass zu Nidderglabech um Bauerenhaff vun hiren Elteren opgewuess a war schonn als Kand a verschiddene Clibb an der Gemeng aktiv, ë. a. an der Musek an am Club des jeunes. Si ass zanter 2020 Presidentin vun der Sektioun Dikrech vun der Landjugend.
Emile-Théodore Melchers
Den Émile-Théodore ("Theo") Melchers, gebuer den 8. Oktober 1912 zu Péiteng a gestuerwen de 27. Dezember 1999 an der Stad Lëtzebuerg, war e lëtzebuergeschen Offizéier (Fräiwëllegekompanie, Gendarmerie grand-ducale an Arméi), Militärhistoriker an Auteur. A senge jonke Jore war hie militäresche Champion am Fechten.
Biographie
No senge Secondairesstudien an der Stater École industrielle et commerciale (spéider LGL), tëscht 1925 an 1931, ass den E.T. Melchers am November 1932 Offizéiersaspirant an der Fräiwëllegekompanie ginn. Vun 1934 bis 1936 huet hien zu Bréissel op der École royale militaire studéiert, an den 23. Abrëll 1939 ass hien zum Läitnant ernannt ginn.
Wéi Nazi-Däitschland Lëtzebuerg besat hat, gouf hien, de 4. Dezember 1940, mat der ganzer Fräiwëllegekompanie op Weimar zur Umschulung geschéckt. 1941 hunn d'Preisen hien erausgehäit, an hien huet du beim Paul Wurth zu Hollerech geschafft.
Am September 1944, kuerz no der Liberatioun, ass hien der Gendarmerie zougewisen an op Dikrech affektéiert ginn. Den 11. Juli 1946 gouf hien 1. Läitnant a Kommandant am Arrondissement Lëtzebuerg. Am Juni 1948 gouf hien zum Kapitän vun der Arméi ernannt, a kuerz duerno gouf hien, deen a senge jonke Jore militäresche Champion am Fechte war, Missiounschef vun der lëtzebuergescher Fechtequipe op den olympesche Spiller vu London (1948). Den 9. Mee 1951 gouf hien zum Majouer an der Arméi ernannt.
1951/52 huet hien dunn zu Bréissel op der École de guerre studéiert, a vu Juli 1952 bis Enn August 1954 war hie Vertrieder vu Lëtzebuerg am Comité, deen d'Communauté européenne de défense (C.E.D.) zu Paräis virbereede sollt (d'C.E.D. war bekanntlech, wéinst der Oppositioun am franséische Parlament, e Mësserfolleg). Vun 1954 bis zu senger Pensionéierung huet den E.T. Melchers, mëttlerweil Lieutenant-Colonel, d'Lëtzebuerger Land am ieweschten Haaptquartéier vun der NATO, deemools zu Paräis, representéiert. 1964 huet hien nach den NATO Defence College, deemools zu Paräis, absolvéiert, an den 8. Oktober 1967 gouf hien als Colonel honoraire pensionéiert. 1982 war hien als Membre correspondant vun der Section historique an den Institut grand-ducal opgeholl ginn.
Den E.T. Melchers war bestuet a Papp vun engem Meedchen.
CR333
Den CR333 ass e Chemin repris am Kanton Klierf a geet vun der N20 bei Allerbuer an nordëstlecher Richtung bis op d'N12 bei Ëlwen.
Den CR333 ass ronn 13,6 km laang.
Carlo Clasen
De Carlo Clasen, gebuer de 16. Mäerz 1924 zu Diddenuewen an den 2. September 2014 zu Bordeaux gestuerwen, war e lëtzebuergesche Kellereidirekter.
De Chef vu Bernard-Massard
Den 29. Abrëll 1957 ass de Max Lambert, de President vum Verwaltungsrot vun de Caves Bernard-Massard, gestuerwen. Den André Clasen gouf Administrateur an den 10. Juli 1957 President vum Verwaltungsrot. Kuerz dono, den 9. September 1957, ass den André Clasen bei engem Autosaccident ëm d'Liewe komm. Hie war 1920 gebuer, mam „Jockel“ Lambert, dem Max Lambert senger Duechter, bestuet an de Papp vum Bernard Clasen, Joergank 1947.
Nom Doud vu sengem Brudder huet de Carlo Clasen de Betrib eleng geleet. De 16. Dezember 1957 ass hie Member vum Verwaltungsrot ginn an den 10. Mäerz 1958 President, bis zu senger Demissioun am Joer 2006.
Dem Carlo Clasen säin Nofollger als Direkter vun der Kellerei a spéider als President vum Verwaltungsrot war säi Jong Hubert Clasen, zu Lëtzebuerg gebuer den 22. Juni 1951.
Aner Aktivitéiten
Dem Carlo Clasen seng Aktivitéit huet sech net op d'Kellerei beschränkt. Wärend 36 Joer war hie President vum Verwaltungsrot vun der Useldenger Lackfabréck a vun 1977 bis 1994 Member vum Verwaltungsrot vun der Banque internationale à Luxembourg (BIL). Weider Funktioune waren: President vun der FEDIL (1982 bis 1987) ; President vum Verwaltungsrot vun der Société anonyme Munster (vun der Grënnung am Joer 1982 un), Administrateur vun der A.s.b.l. Cercle Munster (vun der Grënnung am Joer 1983 un) ; Vizepresident vun der Chambre de commerce, Vizepresident vum Automobilclub (ACL).
Barbara Bel Geddes
D'Barbara Bel Geddes gebuer den 31. Oktober 1922 zu New York City a gestuerwen den 8. August 2005 zu Northeast Harbor, Maine war eng US-amerikanesch Schauspillerin.
Bekannt Kinosfilmer mat hir sinn Caught (1949) vum Max Ophüls, Panic in the streets (1950) vum Elia Kazan a Vertigo (1958) vum Alfred Hitchcock.
Serravalle (San Marino)
Serravalle (op Romagnolesch: Saravâl) ass eng Gemeng (Castello) vu San Marino.
Se huet 10.601 Awunner (Stand 2013) an eng Fläch vun zirka 11 km².
Serravalle gouf als Olnano gegrënnt a 1463 fir d'alleréischt als Serravalle ernimmt. Serravalle ass déi gréisst Gemeng zu San Marino.
Andeelung
Zu der Gemeng Serravalle gehéieren nach follgend Uertschaften (Curaziaen):
Soultzeren
Soultzeren ass eng franséisch Gemeng am Departement Haut-Rhin, an der Collectivité européenne d'Alsace an der Regioun Grand Est.
D'Gemeng gehéiert zu den 198 Gemengen déi de Parc naturel régional des Ballons des Vosges bilden.
Union des villes et centres touristiques
D'Union des villes et centres touristiques du Grand-Duché de Luxembourg huet sech de 15. Mäerz oder den 31. Mäerz 1931 konstituéiert. Et war eng offiziell Organisatioun, déi ënner dem Contrôle vum Département gouvernemental du tourisme funktionéiert huet. Se hat awer e privaten an autonome Charakter ouni juristesch Form. Uechtzéng Gemengen, déi regional regroupéiert waren, waren dora vertrueden :
1945 gouf d'Union des villes et centres touristiques, déi wärend der Nazi-Occupatioun opgeléist gi war, vum Office luxembourgeois de tourisme (O.L.T.), dee sech vun 1949 un Office national du tourisme (O.N.T.) genannt huet, ersat.
Serie A
D'Serie A (och Serie A TIM genannt) ass déi iewescht Spillklass am italieenesche Foussball Liga System. Et spillen 20 Veräiner mat an et gëtt mat Hin- a Réckronn gespillt, sou datt bis zum Enn vun der Saison all Ekipp 38 Matcher gespillt huet. Wann d'Saison eriwwer ass, mussen 3 Veräiner an d'Serie B ofsteigen, an et kommen der och 3 vun do bäi.
Den amtéierende Meeschter ass Juventus Turin.
Dan Theisen
Den Dan Theisen, gebuer den 29. November 1969, ass e lëtzebuergesche Fonctionnaire a Member vum Staatsrot.
Den 10. Juni 2015 huet den Dan Theisen seng Nominatioun als Member vum Staatsrot kritt, wou hien de Kik Schneider ersat huet.
Mallefougasse-Augès
Mallefougasse-Augès ass eng franséisch Gemeng am Departement Alpes-de-Haute-Provence an der Regioun Provence-Alpes-Côte d'Azur.
Cunel
Cunel ass eng franséisch Gemeng an der Meuse an der Regioun Grand Est.
Duerch d'Uertschaft lleeft de Ruisseau de Moussin eng Niewebaach vum Andon.
The Verve
The Verve ass eng englesch Band vu Wigan am Greater Manchester. Si zielt zu de bedeitendste Vertrieder vum Britpop aus den 1990er Joren. Si gouf weltwäit mam Song Bitter Sweet Symphony, aus dem Joer 1997, bekannt.
Bandmemberen
Ufanks housch se just Verve. Fir net mam Plackelabel Verve Records verwiesselt ze ginn, hunn d'Memberen decidéiert, e bestëmmten Artikel virun den Numm ze setzen.
Lugny-lès-Charolles
Lugny-lès-Charolles ass eng franséisch Gemeng am Departement Saône-et-Loire an der franséischer Regioun Bourgogne.
Zaire
Zaire (fr.: Zaïre) bezeechent:
Lugny-lès-Charolles
Lugny ass bei de Lëtzebuerger bekannt, well eng Partie Leit vu Rëmeleng an Diddeleng déi am Zweete Weltkrich virun der Wehrmacht fortgelaf waren, do en Ënnerdaach fonnt haten. Aner Lëtzebuerger sinn an Nopeschgemengen opgeholl ginn. Sou gëtt et haut, eng ronn 20 km südëstlech vu Lugny, an der Gemeng Semur-en-Brionnais, eng Allée des Réfugiés luxembourgeois, déi un d'Evenementer vun 1940 erënnert.
NGC 2282
Den NGC 2282 ass e Reflexiounsniwwel am Stärebild Monoceros, hie schléisst den oppene Stärekoup OCl 535 an a gëtt vun him beliicht. Den Niwwel gouf am Joer 1886 vum Astronom Edward Emerson Barnard mat engem 6 Zoll-Teleskop entdeckt.
Ruffey-sur-Seille
Ruffey-sur-Seille ass eng franséisch Uertschaft a Gemeng am Departement Jura an der Bourgogne-Franche-Comté.
Leo A
Leo A (oder och Leo III genannt) ass eng irregulär Galaxis am Stärebild Leo.
D'Galaxis ass Member vun der Lokaler Grupp a gouf am Joer 1942 vum Fritz Zwicky entdeckt.
Gréissten
De Leo A beweegt sech op enger Distanz vu ronn 690 kpc zu eisem Sonnesystem an distanzéiert sech vun eiser Sonn mat enger Vitess vun ongeféier 24 km/s. Si ass relativ isoléiert vun anere Galaxien aus der Lokaler Grupp. D'Mass léisst sech zu ongeféier (8,0 ± 2,7) × 107 M⊙ ofschätzen, mat engem Deel vun op d'mannst 80 % donkler Matière.
Alter
De Leo A ass eng vun den isoléierteste Galaxien an der lokaler Grupp a weist zanter engem Zäitraum vun en ettleche Milliarde Joer keng Zeeche vun enger Wiesselwierkung oder Verschmëlzung mat anere Galaxien. D'Presenz vun RR Lyrae-Stäre weist datt d'Zwerggalaxis Leo A eng ganz al Stärepopulatioun mat engem Alter bis zu 10 Milliarde Joer huet.
Zesummesetzung
Den neutrale Waasserstoff vun der Galaxis huet eng raimlech Ausdeenung entspriechend der optescher Gréisst vun der Zwerggalaxis a Verdichtungen zu engem ongläichméissegem Rank.
D'Galaxis rotéiert net an de Waasserstoffgas beweegt sech an zoufällegen Unheefungen no alle Säiten. Den Deel vu méi schwéieren Elementer ass nëmmen ee bis zwee Prozent am Verglach mat eiser Sonn, wat op eng däitlech niddreg stellar Entwécklung am Verglach zu eiser Mëllechstrooss hiweist. De Leo A huet Unzeeche vun enger méi héijer Stäregebuertsplaz virun e puer Milliarde Joer, déi momentan Genesisquot vu Stären ass awer kleng. Et existéieren do véier H-II-Gebidder ugereegt vu kuerzliewege Stäre vun der Spektralklass O
Francis Lai
De Francis Lai, gebuer de 26. Abrëll 1932 zu Nice a gestuerwen de 7. November 2018, war e franséische Museker a Komponist, deen op Filmmusek, Musek fir Generiquen an op Chansone spezialiséiert war.
Hien huet ënner anerem d'Musek fir d'Filmer Un homme et une femme a Love Story geschriwwen. Fir dee leschtgenannte krut en 1970 den Oscar fir déi bescht Filmmusek.
Chansonen huet hien ë. a. fir d'Édith Piaf, d'Mireille Mathieu, d'Isabelle Aubret, de Philippe Léotard, d'Petula Clark, d'Nicole Croisille, d'Dalida an d'Jacqueline Dulac geschriwwen; bekannt ass och La Bicyclette, dat vum Yves Montand gesonge gouf.
Nieft dem Claude Lelouch, fir deen e bal fir all seng Filmer d'Musek komponéiert huet, huet hien och ë. a. fir d'Regisseuren Terence Young, Jean Delannoy, René Clément, Arthur Hiller, Christian-Jaque an Henri Verneuil d'Musek geschriwwen.
An den 1970er Jore ware vill Generiquë vum neigegrënnte Sender FR3 (haut France 3) vun him.
Transition-Town-Initiativen zu Lëtzebuerg
Zu Lëtzebuerg gëtt et follgend Initiativen am Kader vun der Transition-Town-Beweegung.
Publikatiounen
ö! Transition Luxembourg Magazine ass den Titel vun enger digitaler Zäitschrëft, déi vum lëtzebuergesche Reseau vun den Transition-Aktiounsgruppen erausbruecht gëtt.
Louftémont
Louftémont ass eng Uertschaft an der belscher Gemeng Léglise an der Provënz Lëtzebuerg.
Bis zur belscher Gemengereform am Joer 1977 huet Louftémont zur fréierer Gemeng Anlier am Arrondissement Virton gehéiert. Anlier gouf du bei Habay geprafft, awer d'Uertschafte Louftémont, Behême a Vlessart koume bei Léglise.
Der Teppich des Grauens
Der Teppich des Grauens ass en däitsch-italieenesch-spuenesche Kriminalfilm vum Harald Reinl aus dem Joer 1962 nom Roman mam selwechten Numm vum Louis Weinert-Wilton.
Niozelles
Niozelles ass eng franséisch Gemeng am Departement Alpes-de-Haute-Provence an der Regioun Provence-Alpes-Côte d'Azur.
Behême
Behême ass eng Uertschaft an der belscher Gemeng Léglise an der Provënz Lëtzebuerg.
Bis zur belscher Gemengereform am Joer 1977 huet Behême zur fréierer Gemeng Anlier am Arrondissement Virton gehéiert. Anlier gouf du bei Habay geprafft, awer d'Uertschafte Louftémont, Behême a Vlessart koume bei Léglise.
Villevieux
Villevieux ass eng franséisch Uertschaft a Gemeng am Departement Jura an der Bourgogne-Franche-Comté.
CoRoT-7 b
CoRoT-7 b, fréier CoRoT-Exo-7 b genannt, ass d'Bezeechnung vun engem Exoplanéit am Stärebild Monoceros. Mat engem Duerchmiesser vu ronn 22.000 Kilometer gehéiert hien zu de klengste bekannten Exoplanéiten. Hie gouf am Januar 2009 entdeckt a kreest ëm de Stär CoRoT-7. D'System ass ronn 150 Parsec (ongeféier 490 Liichtjoer) vun eiser Äerd ewech.
Eegenschaften
De CoRoT-7 b huet en Duerchmiesser vu ronn 22.000 Kilometer (zirka 3,6 Äerdradien, zirka 0,31 Jupiterradien). Hie gouf als siwenten Exoplanéitekandidat mat Hëllef vum Weltraumteleskop CoRoT-Weltraumteleskop entdeckt, wouduerch en och seng Bezeechnung krut. Exoplanéite ginn duerch déi grouss Zuel vun nei entdeckten extrasolare Planéite mat der Bezeechnung vum Zentralstär duergestallt a mat engem zousätzleche klenge Buschtaf (vum laténgeschen Alphabet, ugefaange mat „b“) identifizéiert.
De Planéit ass vun der Äerd ongeféier 150 Parsec (~ 490 Liichtjoer) ewech a kreest ëm säin Zentralstär CoRoT-7 op enger Distanz vu ronn 2,55 Millioune Kilometer (zirka 0,017 AE). Fir en Ëmlaf ronderëm säi Stär brauch hie nëmme ronn 20 Stonnen.
Nodeem d'Mass vum CoRoT-7 b ufanks op ongeféier 11 Äerdmasse (zirka 0,035 MJ) geschat gouf, hunn elo genee Miessunge, ënner Rücksicht vum nei entdeckten Nopeschplanéit CoRoT-7 c, datt CoRoT-7 b mat 4,8 Äerdmassen ee masseaarme Exoplanéit ass. Well och den Duerchmiesser vum CoRoT-7 b relativ kleng ass, gëtt hien zu den äerdänleche Planéiten an zu de sougenannte Superäerde gezielt.
D'Uewerflächentemperatur ass no Schätzunge wéinst der kuerzer Distanz zum Zentralstär iwwer 1300 Kelvin (~1000 Grad Celsius). D'Atmosphär besteet enger Simulatioun vun der Washington University zu St. Louis virun allem aus Natrium, Kalium, Siliziummonoxid a Sauerstoff. E klengen Deel maache Bestanddeeler aus: Magnesium, Aluminium, Kalzium an Eisen. Et gëtt ugeholl, datt dës Stoffer an héijeren Atmosphärschichte kondenséieren an et op CoRoT-7b dofir Kiselsteng „reent“.
Den Zentralstär
→ Haaptartikel: CoRoT-7
De Stär CoRoT-7 ass en Haaptreiestär vum Spektraltyp K0 mat enger visueller Hellegkeet vun 11,7 Magnitud. Mat enger Uewerflächentemperatur vu ronn 5300 Kelvin ass hien änlech wéi eis Sonn.
Claude Barzotti
De Claude Barzotti, gebuer al Francesco Barzotti den 23. Juli 1953 zu Châtelineau, an der Provënz Hainaut, a gestuerwen de 24. Juni 2023 zu Court-Saint-Étienne, an der Provënz Wallounesche Brabant, war e belsche Sänger, Komponist a Lidderauteur mat italieeneschen Originnen.
Hien huet de gréissten Deel vu senger Kandheet an der Géigend vu Pesaro verbruecht, ier en a säi Gebuertsland, d'Belsch, zeréckkoum.
Als Sänger gouf hie bekannt mat Lidder wéi Madame, Le Rital oder Je ne t'écrirai plus an den 1980er Joeren, oder Aime-moi 1990.
Zuchaccident zu Diddeleng
D'Zuchaccident zu Diddeleng ass de 14. Februar 2017 um 8h45 op der CFL-Linn 6 op der Héicht vun der Firma Husky kuerz nom Beetebuerger Triage, um Gebitt vun der Gemeng Diddeleng geschitt. Et war eng Frontalkollisioun tëscht engem Passagéier- an engem Gidderzuch. Dobäi koum eng Persoun - de Maschinist vum Passagéierzuch - ëm d'Liewen. ,
De Passagéierzuch war eng Automotrice mat 3 Waggonen aus der 2200er Rei vun den CFL; de Gidderzuch bestoung aus zwou Serie 13-Lokomotive vun der SNCB a 27 eidele Waggonen ë. a. fir Stolblech ze transportéieren. En hat eng Längt vun 330 Meter an e Gewiicht vu 610 Tonnen. De Persounenzuch war duerch e Stopp-Signal gefuer. ,
Nieft där enger Persoun, déi ëm d'Liewe koum, gouf de Maschinist vum Gidderzuch méi schwéier an eng Zuchbegleederin am Persounenzuch méi liicht blesséiert.
D'Zuchaccident zu Zoufftgen, am Joer 2006, war op der selwechter Streck, e puer honnert Meter méi südlech, direkt op der franséischer Grenz.
Chronologie
De Persounenzuch 88807 vu Beetebuerg a Richtung franséisch Grenz hätt misse virum Signal Dm zu Beetebuerg stallhalen, fir de Gidderzuch 49800 an de Beetebuerger Triage erafueren ze loossen,.
Virum Haaptsignal Dm huet e Virsignal (signal fixe avancé) de Mecanicien vum Persounenzuch drop higewisen, datt e säin Zuch virum Haaptsignal (signal fixe principal) Dm misst stoppen. Obwuel de Mecanicien seng Vitess hätt misse reduzéieren, ass en ouni ze bremse weidergefuer.
Firwat de Mecanicien net reagéiert huet ass am Ament (Mäerz 2017) nach net bekannt.
Eng technesch Ariichtung am Gleis (Krokodil), wat d'Buedemkomponent vum Zuchsécherungssystem Memor II+ ass, hätt der Automotrice d'Positioun vum Virsignal iwwerdroe missen. D'Opzeechnung weist allerdéngs, datt d'Automotrice keen Impuls kritt huet. D'Bordkomponent vum Memor II+, déi ageschalt war, konnt also keng Noutbrems aleeden, och wann de Mecanicien dat net vu sech aus gemaach huet.
Eréischt wéi de Persounenzuch beim Signal Dm (net wäit vun der Onglécksplaz ewech) laanscht gefuer ass, huet de Mecanicien eng Noutbrems ageleet, obwuel dat Signal scho puer honnert Meter virdrun ze gesi war. Den Zuchsécherungssystem Memor II+ huet de Passage vum Haaptsignal opgezeechent. Wéi d'Noutbrems vum Mecanicien ausgeléist gouf, war de Persounenzuch 88807 mat enger Vitess vun 133 km/h ënnerwee.
Trotz der Noutbrems war d'Kollisioun net méi vermeidbar, well d'Distanz fir d'Bremse vum Zuch ze kuerz gi war. Ier dee mam Gidderzuch 49800 kollidéiert ass, gouf eng lescht Vitess vu 85 km/h opgezeechent.
Dësem provisoresche Rapport no hu follgend Ëmstänn zum Zuchaccident de 14. Februar 2017 geféiert:
Fir all d'Ëmstänn vum Accident feststellen ze kënnen, goufen nach eng geriichtlech an eng technesch Ermëttlung gefouert. Déi technesch Ermëttlung gouf am Februar 2020 publizéiert. , Wat de geriichtleche Volet betrëeft, sou huet de Parquet den 11. Februar 2020 en Non-lieu gefrot. ,
Gérard Anzia
De Gérard Anzia, gebuer de 6. November 1966 an der Stad Lëtzebuerg ass e lëtzebuergesche Politiker (déi gréng).
Hien huet säi Studium fir Ingenieur op der ULB zu Bréissel gemaach, fir duerno vun 1992 bis 2014 am Enseignement ze schaffen. Dat zulescht am Atert Lycée. Hien ass President vum Naturschutzsyndikat SICONA am Zentrum a vun der Réidener Energieatelier a.s.b.l..
Theemen
De Gérard Anzia setzt sech virun allem fir de Kampf géint de Klimawandel, de wuessenden Energieverbrauch an déi knapps Energieressourcen an.
Gemengepolitik
De Gérard Anzia ass zanter 1997 Member bei déi gréng a gouf 2005 Gemengeconseiller an 2011 Schäffen an der Gemeng Useldeng. No de Gemengewalen 2017 gouf hien nees Conseiller an der Gemeng.
Landespolitik
De Gérard Anzia war Kandidat bei de Chamberwale vum 20. Oktober 2013 fir déi gréng am Bezierk Norden. Hien ass fir d'Christianne Wickler, déi den 10. Juli 2014 hiert Deputéiertemandat niddergeluecht hat, an d'Chamber nogeréckelt. Bei de Walen 2018 war hien nees Kandidat, gouf awer net erëmgewielt.
Laura Haddock
D'Laura Jane Haddock, gebuer den 21. August (28. November ? ) 1985 an England, ass eng englesch Filmschauspillerin. Si huet hir Carrière 2007 ugefaangen.
Épinonville
Épinonville ass eng franséisch Gemeng an der Meuse an der Regioun Grand Est.